หุ้น 28มิ.ย.ปิดบวก3.18 จุด
หุ้นวันที่ 28 มิ.ย.ปิดที่ 1,013.50จุด เพิ่มขึ้น 3.18 จุด มูลค่าซื้อขาย 17,056 ล้านบาท
28 มิ.ย. 2554

หุ้นวันที่ 28 มิ.ย.ปิดที่ 1,013.50จุด เพิ่มขึ้น 3.18 จุด มูลค่าซื้อขาย 17,056 ล้านบาท




ดัชนีหุ้นไทยปิดตลาดเมื่อวันที่ 28 มิ.ย.2554 ที่ระดับ 1,013.50 จุดเพิ่มขึ้น 3.18 จุด ด้วยมูลค่าซื้อขายประมาณ 17,056 ล้านบาท
ทั้งนี้หลักทรัพย์ที่มีการซื้อขายสูงสุด 5 อันดับได้แก่
1.PTT ปิดที่ 324  บาท ไม่เปลี่ยนแปลง มูลค่าการซื้อขาย 1,266.27  ล้านบาท2.MALEE ปิดที่ 17.50 บาท ลดลง 0.20 บาท มูลค่าการซื้อขาย 1,107.06  ล้านบาท 3.BBL ปิดที่ 152  บาท เพิ่มขึ้น 1.00 บาท มูลค่าการซื้อขาย 914.73  ล้านบาท4.KBANK ปิดที่ 116.50 บาท เพิ่มขึ้น 1.50 บาท มูลค่าการซื้อขาย 866.42  ล้านบาท5.PTTEP ปิดที่ 166.00 บาท เพิ่มขึ้น 2.50 บาท มูลค่าการซื้อขาย 747.57 ล้านบาท
นายพิชัย เลิศสุพงศ์กิจ ผู้ช่วยกรรมการผู้จัดการบล.ธนชาตกล่าวว่า ดัชนีแกว่งตัวแคบๆซึ่งนักลงทุนยังคงติดตาม  ปัจจัยที่จะกระทบตลาดทั้งปัจจัยภายนอกและภายในประเทศ โดยเฉพาะการแก้ไขปัญหาหนี้ของกรีซที่ตลาดมีมุมมองเชิงบวกมากขึ้น หลังจาก ฝรั่งเศสออกมาระบุว่าพร้อมที่จะยืดระยะเวลาการชำระหนี้ที่จะครบกำหนดในสัดส่วน มากกว่า70%.ให้กับกรีซ รวมถึงแผนการเสนอแผนเพื่อขอความช่วยเหลือที่ผลจะออกมาในวันพฤหัสบดีนี้ ส่วนการเมืองในประเทศนักลงทุนก็รอผลการเลือกตั้งแต่ดัชนีระดับนี้สะท้อนข่าวที่พรรคเพื่อไทยจะชนะการเลือกตั้งแล้ว
"ยืนยันว่าตอนนี้เป็นโอกาสในการสะสมหุ้นเพื่อลงทุนระยะยาวเพราะราคาและดัชนีตลาดหุ้นที่ปรับตัวลดลงมาสะท้อนปัจจัยเสี่ยงทั้ง 4ด้านคือเศรษฐกิจโลกตกต่ำ ปัญหากรีซ การเมืองในประเทศ และเศรษฐกิจสหรัฐที่มาตรการกระตุ้นเศรษฐกิจ(QE2)จะหมดอายุสิ้นเดือนนี้"
สำหรับกรณีก๊าซรั่วของปตท.(PTT)จะกระทบกำไรน้อยมากและหากใช้เวลาแก้ไขปัญหา 1เดือนจะทำให้เกิดความเสียหายประมาณ 1,000 ล้านบาทหรือตกวันละ 30-35ล้านบาท ซึ่งการที่ผู้บริหารออกมายืนยันว่าจะใช้เวลาแก้ไขปัญหาหลักสัปดาห์เท่านั้น และยังมีประกันที่คุ้มครองด้วยดังนั้นผลจึงจะเกิดขึ้นน้อยมาก